**איתמר ויצמן** (נולד ב-1992) הוא יזם חברתי, מרצה, עיתונאי לשעבר, מנהל קמפיינים ומשקיע בתחום פתרונות האקלים. עבד כיועץ עבור פוליטיקאים, לרבות ראש הממשלה לשעבר אהוד ברק. ויצמן הוא ממייסדי תנועת V15, מייסד הוצאת הספרים העצמאית "רדיקל", ושותף ומנהל תחום אקלים בקרן ההשקעות Firstime.

ביוגרפיה
--------

ויצמן נולד בתל אביב ולמד בבית החינוך ע"ש א"ד גורדון. אמו חני הייתה מנהלת בית ספר, ומאוחר יותר עמדה בראש אגף החינוך בעיר, ואביו, ירון ברודסון, ניהל עסק להפצת משחקי מחשב.

בשנת 2006 החל ללמוד בחוג להיסטוריה של המזרח התיכון באוניברסיטת תל אביב במסגרת התוכנית למצוינות אקדמית לנוער. בנוסף למד במסגרת התוכנית בחוגים מדע המדינה ופילוסופיה. לצורך השלמת התואר למד באוניברסיטה במשך ארבע וחצי שנים והשלים תשעה סמסטרים לפני שהתגייס לצבא.[דרושה הבהרה].

בשנת 2008 התגרשו הוריו של ויצמן, והוא החליט לאמץ את שם משפחתה של אמו.

בשנת 2011 התגייס לגלי צה"ל, שם שירת ככתב וסיקר את תחום התרבות.

זמן קצר לאחר שחרורו מצה"ל, בדצמבר 2014, הקים את תנועת V15 עם שותפו, נמרוד דוויק.

### פעילות פוליטית

בשנת 2009 החל לכהן כיו"ר נוער מרצ, ובגיל 17, לקראת הבחירות לכנסת השמונה עשרה, שימש כמתמחה בלשכת חבר הכנסת ניצן הורוביץ. בשנים 2010–2011 ניהל קמפיינים בתנועת גרינפיס הבינלאומית.

בין השנים 2016–2020 ייעץ עבור אהוד ברק בענייני קמפיינים ודיגיטל. בשנת 2019 עמד בראש מטהו של ברק וניהל עבורו את הקמפיין לקראת הבחירות לכנסת העשרים ושתיים.

### פעילות בתחום התקשורת

במהלך שירותו בגלי צה"ל פרסם ויצמן מעל 300 כתבות ולאחר מכן שימש ככתב תרבות וראש דסק הספרים והמוזיקה הקלאסית של גלי צה״ל. בנוסף, עבד כעורך בתוכנית ״פתוח בשבת״ בהנחיית אלכס אנסקי וכמפיק התכנית ״ישראקלאסי״.

בשנים 2007–2008 כתב עבור וואלה!. בשנת 2010 עבד ככתב במקומון "העיר", והחל משנת 2020 הוא בעל טור ובלוג ב"הארץ".

יזמות
-----

בשנת 2021 הצטרף כמרצה ללימודי משבר האקלים בבית הספר לאדריכלות "נגב" במכללת סמי שמעון. במקביל, ייסד את הוצאת הספרים העצמאית רדיקל, המוקדשת לתחום הפוליטיקה, החברה והאקלים.

ויצמן משמש כשותף ומנהל תחום האקלים בקרן ההשקעות הון סיכון Firstime. הקרן פועלת בהתאם ליעדים לפיתוח בר קיימא של האו"ם ותומכת במיזמי פיתוח תוכנה המיועדים להתמודדות עם גורמי מפתח במשבר האקלים כגון קידום אנרגיות מתחדשות ופתרונות חקלאות בת קיימא.

ב-2022 מונה לראש צוות בפורום האקלים שהקים נשיא המדינה יצחק הרצוג.

קישורים חיצוניים
----------------

ויקישיתוף מדיה וקבצים בנושא **איתמר ויצמן** בוויקישיתוף
* איתמר ויצמן, ברשת החברתית פייסבוק
* איתמר ויצמן, ברשת החברתית אקס (טוויטר)
* איתמר ויצמן, ברשת החברתית LinkedIn
* נאום ויצמן בוועידת האקלים של הארץ
* ראיון עם איתמר ויצמן בדמוקרטיוי
* פודקסט עם ויצמן על יזמות אקלים
* אמנון דירקטור, זווית, עיר ירוקה: תל אביב בצמרת תעשיית הקלינטק העולמית, באתר ynet, 25 במרץ 2022
* אתר למנויים בלבד איתמר ויצמן, 5 התיקים שהשמאל צריך לדרוש, באתר הארץ, 25 באפריל 2021
* אתר למנויים בלבד רועי צ'יקי ארד, ארגון "V15" מתגאה: הקמפיינר של אובמה יעזור לנו לחולל מהפך בבחירות, באתר הארץ, 26 בינואר 2015

הערות שוליים
------------

1. ↑  אתר למנויים בלבד אמיתי זיו, אילן שילוח ופירסט טיים מגייסים 100 מיליון דולר: נתמקד באקלים ובחינוך, באתר TheMarker‏, 21 בינואר 2021
2. ↑  אמנון דירקטור, זווית, עיר ירוקה: תל אביב בצמרת תעשיית הקלינטק העולמית, באתר ynet, 25 במרץ 2022
3. ↑  40/40 הצעירים המבטיחים של מגזין TheMarker, באתר הארץ
4. ↑  מאיר אורבך, יונתן קולבר מצטרף לקרן האקלים של Firstime, באתר כלכליסט, 1 בנובמבר 2021
5. ↑  ארי ליבסקר, "הקפיטליזם יציל את כדור הארץ", באתר כלכליסט, 31 במרץ 2022
6. ↑  מהפך אל הפח: הכישלון הצורב של V15, הארץ, 18.03.2015   
 "לאן נעלמה התנועה שגרמה לנתניהו להאמין 'ששלטון הימין בסכנה' בבחירות 2015?", גלובס, 15.2.2019
7. ↑  אתר למנויים בלבד אלירן רובין, האפליקציה הישראלית שרוצה להיות Airbnb של הטיולים עוברת לבלוקצ'יין, באתר TheMarker‏, 11 בפברואר 2018
8. 1 2 3  ארי ליבסקר, "הקפיטליזם יציל את כדור הארץ", באתר כלכליסט, 31 במרץ 2022
9. ↑  אתר למנויים בלבד רדיקל, אנחנו לא מפחדים מרעיונות נועזים, ואתם?, באתר הארץ, 1 באפריל 2020
10. ↑  אתר למנויים בלבד רדיקל, עבור מהפך אנרגטי ותעשייה ירוקה דרוש קבינט אקלים, באתר הארץ, 1 ביולי 2021
11. ↑  אתר למנויים בלבד איתמר ויצמן, 5 התיקים שהשמאל צריך לדרוש, באתר הארץ, 25 באפריל 2021
12. ↑  אתר למנויים בלבד שירה מייקין, איתמר ויצמן ויונתן יעקבזון: "30 שנה הפקרנו את משבר האקלים למדענים", באתר הארץ, 3 באוקטובר 2022
13. ↑  רדיקל, אנחנו לא מפחדים מרעיונות נועזים, ואתם?, באתר הארץ, 1 באפריל 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012126017005171

 |